On van penjar els bombers una pancarta el 28 de setembre?
TEMA DEL DIA Relat. L'unionisme polític i mediàtic prova d'utilitzar les vagues de metges, mestres, bombers i estudiants contra el procés. El relat unionista explica amb entusiasme que de sobte ha aparegut la Catalunya 'real', descontenta amb els serveis públics, que resulta que era colgada sota la República 'imaginària' de l'independentisme. Però la realitat els desmenteix tossudament una altra vegada. Els bombers que protesten són els mateixos que el 28 de setembre de l'any passat penjaven una enorme pancarta al terrat del museu d'Història de Catalunya en favor del referèndum i després, el primer d'octubre, van protegir amb els seus cossos els col·legis electorals de la violència de la policia i la Guàrdia Civil espanyoles. Els mestres que protesten són els mateixos que van obrir escoles i guardar urnes perquè es pogués fer el referèndum i els estudiants, que es manifesten amb l'estelada, són els mateixos que van participar en l'aturada de país del 3 d'octubre, juntament amb els metges dels centres d'assistència primària.
al terrat del museu d'Història de Catalunya